**Ministru kabineta noteikumu projekta**

**Grozījumi Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta mērķis ir veikt izmaiņas spēkā esošajā tiesiskajā regulējumā, lai:  1) risinātu nepieciešamos jautājumus brīvpusdienu nodrošināšanai attālināta izglītības ieguves procesa ietvaros,  2) precizētu atsevišķus nepieciešamos jautājumus izglītības ieguves procesa organizēšanai. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts izstrādāts, pamatojoties uz Covid-19 infekcijas izplatības pārvaldības likuma 4. panta 3., 8., 9. un 10. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1) Atbilstoši spēkā esošajam regulējumam – Ministru kabineta 2019. gada 10. decembra noteikumiem Nr. 614 “Kārtība, kādā aprēķina, piešķir un izlieto valsts budžetā paredzētos līdzekļus izglītojamo ēdināšanai” (turpmāk – MK noteikumi Nr. 614) Izglītības un zinātnes ministrija mācību gada laikā katru mēnesi pārskaita katrai valsts izglītības iestādei un katrai pašvaldībai valsts budžeta līdzekļus izglītojamo ēdināšanai. Savukārt Ministru kabineta 2016. gada 15. jūlija noteikumi Nr. 477 “Speciālās izglītības iestāžu un vispārējās izglītības iestāžu speciālās izglītības klašu (grupu) finansēšanas kārtība” (turpmāk – MK noteikumi Nr. 477) nosaka, ka Izglītības un zinātnes ministrija pašvaldībai piešķir speciālās izglītības iestāžu uzturēšanas izdevumu segšanai finanšu līdzekļus, kuros ietverti arī līdzekļi ēdināšanas izdevumu segšanai izglītojamajiem.  Gadījumos, kad izglītības ieguves process notiek attālināti, joprojām saglabājas nepieciešamība nodrošināt izglītojamo ēdināšanu. Pie tam, nevis vienkārši saņemot kādus risinājumus atvieglotai produktu iegādei, bet ņemot vērā dažādas dzīves un sociālās realitātes situācijas – izglītojamā iespējas vismaz reizi dienā faktiski saņemt ēdienu ar atbilstošu uzturvērtību. Attiecīgi Covid-19 infekcijas izplatības pārvaldības likuma 4. panta 9. un 10. punkta paredzēts deleģējums nodrošināt MK noteikumu Nr. 614 un MK noteikumu Nr. 477 kārtībā paredzēto finanšu līdzekļu izglītojamo ēdināšanai novirzīšanai ēdināšanas pakalpojuma nodrošināšanai.  Attiecīgi noteikumu projektā ietverts regulējums ēdināšanas pakalpojuma – brīvpusdienu – nodrošināšanai izglītojamiem gadījumos, kad atbilstoši Ministru kabineta 2020. gada 9. jūnija noteikumiem Nr. 360 “Epidemioloģiskās drošības pasākumi Covid-19 infekcijas izplatības ierobežošanai” (turpmāk – MK noteikumi Nr. 360) izglītības ieguves process notiek attālināti. Šādā gadījumā tiešo ēdināšanas pakalpojumu nodrošina pašvaldība, kuras administratīvajā teritorijā deklarēta izglītojamā dzīvesvieta. Ja nepieciešams, pašvaldības sadarbojas un savstarpēji veic saņemtās valsts budžeta dotācijas pārskaitīšanu, ja izglītības iestāde un izglītojamais atrodas dažādās administratīvajās teritorijās. Šāda pieeja jau pārbaudīta praksē ārkārtējās situācijas laikā. Tāpat regulējumā paredzēts, kā ar pašvaldību sadarbojas valsts izglītības iestāde, lai nodrošinātu ēdināšanas pakalpojumu izglītojamam.  2) Izglītības iestādes, organizējot mācību procesu klātienē, lai īstenotu dažādus piesardzības pasākumus, piemēram, distancēšanās nodrošināšanai organizējot izglītojamo plūsmas, identificējušas problēmu – visos gadījumos nav iespējams strikti ievērot pusdienu starpbrīža ilgumam noteiktās minimālās prasības – vismaz 30 min. ilgumu. Starpbrīža ilgums objektīvi nebūs īsāks par 20 min., bet vienlaikus visos gadījumos nav iespējams strikti pieturēties pie 30 min. pusdienu starpbrīžu ilguma organizējot procesus un nodrošinot piesardzības pasākumus kopumā vienas izglītības iestādes telpās, ievērojot izglītības iestāžu dažādās faktiskās situācijas.  Ievērojot minēto, lai sabiedrības veselības interesēs varētu sekmīgi īstenot piesardzības pasākumus izglītības iestādēs – nodalīt dažādas izglītojamo klašu plūsmas, lai pēc iespējas vienlaikus nepulcētos dažādu klašu izglītojamie, noteikumu projektā paredzēta iespēja izglītības iestādei atkāpties no strikta 30 min. starpbrīža ilguma prasības ievērošanas, ja to objektīvi nav iespējams īstenot piesardzības pasākumu ietvaros konkrētajā izglītības iestādē. Vienlaikus izglītības iestāde turpina pilnībā īstenot visus līdz šim jau noteiktos piesardzības pasākumus – tādus kā roku mazgāšanu, iespēju distancēties, informēšanu par atbilstošāko rīcību un citus pasākumus atbilstoši MK noteikumiem Nr. 360 un ieteikumiem izglītības iestādēm piesardzības pasākumu īstenošanai.  3) Noteikumu projekts paredz papildināt nosacījumus, kad izglītības iestāde izglītības procesu organizē attālināti – tas paredzēts arī gadījumos, kad atbilstoši MK noteikumu Nr. 360 prasībām izglītojamajam ir strikts pienākums ievērot pašizolāciju (piemēram, pēc atgriešanās no ārvalstīm, uz kurām ir attiecināmi īpašie piesardzības un ierobežojošie pasākumi). |
| 3. | Projekta izstrādē iesaistītās institūcijas un publiskas personas, kapitālsabiedrības | Izglītības un zinātnes ministrija, Izglītības kvalitātes valsts dienests, Kultūras ministrija, pašvaldības. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz izglītojamajiem, vispārējās un spēciālas izglītības iestādēm un pašvaldībām. |
| 2. | Tiesiskā regulējuma ietekme uz tautsaimniecību un administratīvo slogu | Projektā noteiktās prasības neietekmēs tautsaimniecību un neparedz papildu administratīvo slogu. |
| 3. | Administratīvo izmaksu monetārs novērtējums | Administratīvās izmaksas (naudas izteiksmē) gada laikā mērķgrupai, ko veido fiziskas personas, nepārsniedz 200 eiro, bet mērķgrupai, kuru veido juridiskas personas, – 2000 eiro. |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Projekts šo jomu neskar |
| 2. | Atbildīgā institūcija | Izglītības un zinātnes ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc noteikumu projekta izstrādes paredzēts informāciju par veiktajiem grozījumiem ievietot Izglītības un zinātnes ministrijas mājaslapā, kā arī paredzēts to izplatīt iesaistītajām organizācijām un institūcijām. |
| 2. | Sabiedrības līdzdalība projekta izstrādē | Tā kā noteikumu projekts tiek virzīts steidzamības kārtā, sabiedrības iesaiste Projekta izstrādē netika organizēta. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Izglītības un zinātnes ministrija, Kultūras ministrija, Izglītības kvalitātes valsts dienests. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts tiks īstenots esošu institūciju un cilvēkresursu ietvaros.  Saistībā ar Projekta izpildi nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

Izglītības un zinātnes ministre I. Šuplinska

Kerls 67047918

andris.kerls@izm.gov.lv

Kārkliņš 67047840

raimonds.karklins@izm.gov.lv

Pētersone 76704829

ieva.petersone@izm.gov.lv

Platonovs 67222504

maksims.platonovs@ikvd.gov.lv